**Opakovanie- kyseliny**

Kyseliny sú zlúčeniny, ktoré obsahujú atóm vodíka, ktorý má oxidačné číslo I

*Delenie kyselín*

• Bezkyslíkaté kyseliny – sú dvojprvkové zlúčeniny zložené z vodíka a nekovového prvku ( kyselina chlorovodíková HCl)

• Kyslíkaté kyseliny – sú trojprvkové zlúčeniny zložené z vodíka , nekovového prvku

a kyslíka( kyselina dusičná HNO3, kyselina sírová H2SO4)

*Kyseliny majú tieto spoločné vlastnosti*

• vo vode sa rozpúšťajú – zriedené kyseliny, kyselinu vždy lejeme do vody

• majú leptavé účinky – sú žieraviny

• vo vode ionizujú – vznikajú oxóniové katióny H3O+ a príslušné anióny kyselín

*Slovné názvy a vzorce významných kyselín*

• Kyselina chlorovodíková HCl

• Kyselina dusičná HNO3

• Kyselina sírová H2SO4

*Významné kyseliny*

• Kyselina chlorovodíková HCl – 37% vodný roztok. Požíva sa na čistenie kovov, výrobu farieb, liekov, plastov. Veľmi zriedená sa nachádza v žalúdočnej šťave a má veľký význam pri trávení potravy.

• Kyselina dusičná HNO3 - 65% vodný roztok. Používa sa na výrobu výbušnín, liekov, farieb, hnojív.

• Kyselina sírová H2SO4 - 96% vodný roztok. Pohlcuje vzdušnú vlhkosť. Používa sa na výrobu hnojív, plastov, liekov, farieb, výbušnín, v textilnom priemysle, papiernictve, spracovaní ropy, náplň do akumulátorov áut, pri úprave rúd, na sušenie a odvodňovanie látok.